GLOBAL กระชาก 6% ลุ้นวิ่งแตะเป้า 20.70 บ. แนวโน้มผลงาน Q1/64 โตแกร่งรับไฮซีซั่น
GLOBAL กระชาก 6% ลุ้นวิ่งแตะเป้า 20.70 บ. แนวโน้มผลงาน Q1/64 โตแกร่งรับไฮซีซั่น
GLOBAL กระชาก 6% ลุ้นวิ่งแตะเป้า 20.70 บ. แนวโน้มผลงาน Q1/64 โตแกร่งรับไฮซีซั่น
19 ม.ค. 2564

ผู้สื่อข่าวรายงานว่า ราคาหุ้นบริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 10.39 น. อยู่ที่ระดับ 10.40 บาท บวก 0.50 บาท หรือ 5.05% ด้วยมูลค่าซื้อขาย 773.08 ล้านบาท

โดย บล.เคจีไอ แนะนำ “Outperform” GLOBAL ราคาเป้าหมาย 20.70 บาท/หุ้น มองว่ารายได้ภาคเกษตรที่เพิ่มขึ้น บวกกับทำเลที่ตั้งสาขาของ GLOBAL จะช่วยหนุนผลประกอบการของบริษัทซึ่งกำลังเข้าสู่ช่วง high season ในไตรมาส 1/2564 นอกจากนี้ การเดินหน้าขยายสาขา และฐานเปรียบเทียบที่ต่ำเพราะมีการปิดบริการสาขาชั่วคราวในไตรมาส 2/2563 ก็จะช่วยหนุนให้กำไรโตจากช่วงเดียวกันเมื่อปีก่อน ในช่วงไตรมาส 2/2564-ไตรมาส 4/2564
ทั้งนี้ เนื่องจากคาดว่ากำไรจะโตได้อย่างโดดเด่นถึง 29% (ในขณะที่หุ้นอื่นในกลุ่มโตแค่ 18% จากช่วงเดียวกันเมื่อปีก่อน) บวกกับราคาหุ้นยังมี upside ถึงราคาเป้าหมายอีก 16% ดังนั้นจึงยังคงคำแนะนำซื้อ โดยให้ราคาเป้าหมายสิ้นปี 2564 ที่ 20.70 บาท อิงจาก PER ที่ 34.0 เท่า (ค่าเฉลี่ยของ GLOBAL และ Home Product Center (HMPRO.BK/HMPRO TB)* +0.5 S.D.)
 